b'\n_START_ARTICLE_\nSuomen sosiaalifoorumi\n_START_PARAGRAPH_\nSuomen sosiaalifoorumi on kansainv\xc3\xa4listen esikuvien mukaan j\xc3\xa4rjestett\xc3\xa4v\xc3\xa4 vuotuinen tapahtuma, joka on j\xc3\xa4rjestetty vuodesta 2002. Mukana on l\xc3\xa4hes sata j\xc3\xa4rjest\xc3\xb6\xc3\xa4. Sen motto on \xe2\x80\x9cToisenlainen maailma on mahdollinen.\xe2\x80\x9d Liike on syntynyt reaktiona uusliberaaliin talouspolitiikkaan. Pohdinnan aiheena on vaihtoehtoinen globalisaatio, joka ei tapahdu suuryritysten ehdoilla vaan jossa keskeisi\xc3\xa4 ovat solidaarisuus, ihmisoikeudet ja demokratia._NEWLINE_Tapahtuman j\xc3\xa4rjest\xc3\xa4jien joukossa on punavihreit\xc3\xa4 j\xc3\xa4rjest\xc3\xb6j\xc3\xa4, ammattiyhdistysaktiiveja, kirkon ja kulttuurialan v\xc3\xa4ke\xc3\xa4 ja muita yhteiskunnallisesti aktiivisia tahoja.'